Učenici, studenti, nezaposleni i umirovljenici koji su prije 1.11. za spomenuti mjesec kupili mjesečne pokaze ili već pribavili godišnje karte od danas mogu po povrat novca.

Naime, zbog Bandićeva “paketa sniženja” i jeftinijih karata za spomenute kategorije korisnici koji su već kupili karte dobit će 20 kuna povrata.

Novac će se isplaćivati na šalterima Ureda karata u Ozaljskoj 105 sve do kraja ove godine, a oni koji zadovoljavaju uvjete za povrat moraju na šalteru predočiti pretplatne karte.

– Novac će biti vraćen i putnicima s unaprijed kupljenom godišnjom kartom, adekvatno broju mjeseci, odnosno valjanosti karte u razdoblju od primjene novog cjenika – kazali su iz ZET-a.